pythainlp/thai-wiki-dataset-v4 huggingface dataset:
นกติ๊ดสีน้ำเงิน

นกติ๊ดสีน้ำเงิน (ชื่อวิทยาศาสตร์: "Cyanistes caeruleus" หรือ "Parus caeruleus") เป็นนกขนาดเล็กในสกุลนกติ๊ด นกชนิดนี้เป็นที่จดจำได้โดยง่ายจากขนสีฟ้าและสีเหลืองของมัน
นกติ๊ดสีน้ำเงินเป็นนกประจำถิ่นและไม่ใช่นกอพยพย้ายถิ่น มีการพบพ่อพันธุ์แม่พันธุ์ในทวีปยุโรปและเอเชียตะวันตก ในป่าเต็งรังหรือป่าผสมที่มีไม้โอ๊คเป็นจำนวนมาก พวกมันจะทำรังอยู่ในรูตามต้นไม้ ถึงกระนั้น พวกมันก็สามารถปรับตัวเข้ากับรังนกกล่องไม้เมื่อจำเป็น คู่แข่งหลักในการสร้างรังและหาอาหารของพวกมันคือนกติ๊ดใหญ่ ซึ่งมีขนาดใหญ่กว่า
นกติ๊ดสีน้ำเงินชอบกินแมลงและแมงมุมเป็นอาหาร ส่วนนอกฤดูผสมพันธุ์ พวกมันจะกินเมล็ดพืชและอาหารที่เป็นพืชชนิดอื่นๆ นกติ๊ดสีน้ำเงินมีชื่อเสียงจากทักษะของพวกมัน ที่สามารถยึดกิ่งด้านนอกสุดและกลับตัวห้อยหัวลงเพื่อมองหาอาหารได้
รูปพรรณสัณฐาน.
ขนาดโดยปกติของนกติ๊ดสีน้ำเงิน จะอยู่ที่ 12 เซนติเมตร (4.7 นิ้ว) และช่วงปีกกว้าง 18 เซนติเมตร (7.1 นิ้ว) ในทุกเพศภาวะ และมีน้ำหนักประมาณ 11 กรัม (0.39 ออนซ์)
การอนุรักษ์.
นกติ๊ดสีน้ำเงิน จัดเป็นสิ่งมีชีวิตที่มีความเสี่ยงต่ำต่อการสูญพันธุ์ในบัญชีแดงของสหภาพเพื่อการอนุรักษ์ธรรมชาติ (เวอร์ชัน 3.1) และเป็นสิ่งมีชีวิตที่ระดับกรีนสเตตัสของราชสมาคมเพื่อการคุ้มครองนกในสหราชอาณาจักร
ทัตพงศ์ พงศทัต

ปัณฑ์รพล วิสิฐวัชรมงคล มีชื่อเล่นว่า เต้ (เดิมชื่อ ทัตพงศ์ พงศทัต และเปลี่ยนชื่อเป็น ศุกล พงศทัต) เกิดเมื่อวันที่ 23 กุมภาพันธ์ พ.ศ. 2510 ที่ตำบลวังอิทก อำเภอบางระกำ จังหวัดพิษณุโลก เป็นบุตรชายของ ผู้ช่วยศาสตราจารย์คิด และนางศศิภา พงศทัต มีพี่ชาย 1 คน และพี่สาว1คน เรียนจบชั้นมัธยมศึกษาจาก โรงเรียนสาธิตมหาวิทยาลัยเชียงใหม่ จบชั้นปวส.จาก วิทยาลัยเทคโนโลยีและอาชีวศึกษาวิทยาเขตเทคนิคภาคพายัพ ปริญญาตรี – โทที่ มหาวิทยาลัยเกริก คณะนิเทศศาสตร์ สาขาโฆษณาและประชาสัมพันธ์ ได้รางวัลโล่เรียนดี และในปี พ.ศ. 2531 ทัตพงศ์แสดงภาพยนตร์เรื่อง "คุณรู้มั๊ย ว่าผมรัก" และแสดงซิตคอมเรื่อง บางรักซอย 9 ในปี พ.ศ. 2546 และซิตคอมเรื่อง บ้านนี้ที่บางรัก ใน พ.ศ. 2553
พิมพ์แข กุญชร ณ อยุธยา

พิมพ์แข กุญชร ณ อยุธยา ชื่อเล่น ป๋อง เกิดวันที่ 22 มีนาคม พ.ศ. 2494 เกิดที่อำเภอบางปะอิน จังหวัดพระนครศรีอยุธยา เป็นบุตรสาวของหม่อมหลวงขาบ กุญชร กับ สินีนาฏ โพธิเวส นักแสดงอาวุโส
ประวัติ.
พิมพ์แข กุญชร ณ อยุธยา เกิดวันที่ 22 มีนาคม พ.ศ. 2494 เกิดที่อำเภอบางปะอิน จังหวัดพระนครศรีอยุธยา เป็นบุตรสาวของหม่อมหลวงขาบ กุญชร อดีตเลขาธิการนายกรัฐมนตรีในสมัยจอมพล ป. พิบูลสงคราม และอดีตโฆษกประจำสำนักนายกรัฐมนตรี ในรัฐบาลของจอมพลสฤษดิ์ ธนะรัชต์ กับ สินีนาฏ โพธิเวส นักแสดงอาวุโส มีน้องสาวอีก 2 คน คือ 
นอกจากนี้ พิมพ์แข กุญชร ณ อยุธยา ยังมีพี่น้องร่วมบิดาอีก 6 คน คือ
พิมพ์แข สมรสกับคนนอกวงการ มีบุตรด้วยกัน 2 คนบุตรชาย คือ พัฒนพล กุญชร ชื่อเล่น แมน ผู้เข้าแข่งขัน ทรู อะคาเดมี่ แฟนเทเชีย ฤดูกาลที่ 4 ปัจจุบันเป็นนักแสดง นายแบบ นักจัดรายการวิทยุ ส่วนบุตรสาวอาศัยอยู่ที่อเมริกา
เกรินุก

เกรินุก, วอลเลอส์กาเซลล์ หรือ แอนทิโลปคอยีราฟ (ชื่อวิทยาศาสตร์: "Litocranius walleri") เป็นสัตว์เลี้ยงลูกด้วยนมชนิดหนึ่งในวงศ์ Antilopinae ในวงศ์ใหญ่ Bovinae
จัดเป็นสิ่งมีชีวิตเพียงชนิดเดียวเท่านั้นที่อยู่ในสกุล "Litocranius"
มีลักษณะทั่วไปเหมือนสัตว์ชนิดอื่นในวงศ์เดียวกันไป แต่มีลักษณะเด่นคือ มีคอยาวและขายาวกว่าชนิดอื่น ๆ ซึ่งคำว่า "เกรินุก" นั้นมาจากคำในภาษาโซมาเลีย หมายถึง "คอยีราฟ" เพราะเกรินุกมีพฤติกรรมการกินอาหารที่แปลก คือ มักจะยืนบนสองขาหลัง ทำให้สามารถยืดคอขึ้นไปกินใบไม้ที่อยู่สูงขึ้นไปเหมือนยีราฟ ส่วนสองขาหน้าจะใช้เกาะกิ่งไม้ไว้ 
ขนาดเมื่อโตเต็มที่ในตัวผู้จะมีน้ำหนัก 45 กิโลกรัม ในตัวเมีย 33 กิโลกรัม มีความสูงวัดจากเท้าจนถึงหัวไหล่ประมาณ 85 เซนติเมตรจนถึง 1 เมตร ความยาวลำตัวประมาณ 1.5-1.6 เมตร ความยาวหาง 25-30 เซนติเมตร มีอายุขัยโดยเฉลี่ย 10-12 ปี 
ตัวผู้มีเขาที่โค้งงอสวยงาม ขณะที่ตัวเมียไม่มีเขาและตัวเล็กกว่า
ในเขตอนุรักษ์แห่งชาติแซมบูรูในเคนยา เกรินุกถือเป็นจุดสนใจในบรรดาสัตว์ป่า 5 ชนิดที่พบได้ในนั้น ซึ่งประกอบไปด้วยเกรินุก, ยีราฟลายร่างแห, นกกระจอกเทศโซมาลี, ม้าลายเกรวี และไบซาออริกซ์ จะพบได้ในเขตแอฟริกาตะวันออก เฉพาะที่เขตอนุรักษ์แห่งชาติแซมบูรูเท่านั้น
แอนทิโลปสี่เขา

แอนทิโลปสี่เขา หรือ ชูสิงห์ (ชื่อวิทยาศาสตร์: "Tetracerus quadricornis") เป็นสัตว์เลี้ยงลูกด้วยนมขนาดเล็กชนิดหนึ่ง ในวงศ์ Bovinae ในวงศ์ใหญ่ Bovidae
จัดเป็นสิ่งมีชีวิตเพียงชนิดเดียวเท่านั้นที่อยู่ในสกุล "Tetracerus"
มีความสูงจากกีบเท้าจนถึงหัวไหล่ประมาณ 50 เซนติเมตร น้ำหนักประมาณ 20 กิโลกรัม จัดเป็นแอนทิโลปที่มีขนาดเล็กที่สุดที่พบได้ในทวีปเอเชีย มีขนสีเหลืองน้ำตาลที่บริเวณด้านข้างละด้านล่างลำตัว ด้านในของขาเป็นสีขาว ขามีลักษณะเรียวเล็กและมีแถบสีดำเป็นทางยาวไปตามขา
ในตัวผู้จะมีเขาขนาดเล็กสั้น ๆ 4 เขางอกขึ้นมาบนส่วนหัว 2 เขาแรกอยู่ระหว่างใบหูทั้ง 2 ข้างขวาหน้าผาก ซึ่งเขาคู่แรกนี้จะงอกหลังจากเกิดมาได้ไม่กี่เดือน และเขาคู่ที่ 2 จะยาวกว่าคู่แรก เป็นปัจจัยบ่งบอกถึงอายุ และสมบูรณ์แข็งแรงของแต่ละตัว อันเนื่องจากปัจจัยทางโภชนาการ จะไม่มีการสลัดเขาทิ้งเหมือนกวาง แต่เขาอาจจะแตกหักเสียหายได้จากการต่อสู้
แอนทิโลปสี่เขา มีการกระจายพันธุ์อยู่ ในอินเดียแถบรัฐทมิฬนาฑู และโอริศา และบางส่วนในเนปาล ซึ่งปัจจุบันพบได้เฉพาะในอุทยานแห่งชาติป่ากีร์เท่านั้น
มีนิเวศวิทยาอาศัยอยู่ในป่าดิบแล้งหรือป่าผลัดใบ ปกติแล้วจะอาศัยและหากินเพียงลำพัง ยกเว้นในช่วงฤดูผสมพันธุ์ จะอยู่รวมกันเป็นกลุ่ม ตัวผู้จะมีพฤติกรรมก้าวร้าว และต่อสู้กันเพื่อแย่งตัวเมีย ปกติแล้ว จะตกเป็นอาหารของสัตว์กินเนื้อขนาดใหญ่ เช่น เสือ, สิงโต, หมาใน เป็นต้น
ดาวมงกุฎหนาม

ดาวมงกุฎหนาม หรือ ดาวหนาม (ชื่อวิทยาศาสตร์: "Acanthaster planci") เป็นดาวทะเลชนิดหนึ่ง 
เป็นดาวทะเลขนาดใหญ่ มีแขนรวมกันทั้งหมด 16-21 แฉก มีเส้นผ่าศูนย์กลาง 25-30 เซนติเมตร พบกระจายพันธุ์ทั่วไปในทะเลเขตอินโด-แปซิฟิก ตามผิวหนังมีหนามยาวคล้ายเม่น ปากอยู่ทางด้านล่าง มีกระเพาะอยู่ด้านนอก ใต้แขนมีขาขนาดเล็ก ๆ คล้าย ๆ กับปุ่มที่หนวดปลาหมึกเป็นจำนวนมากยื่นออกมายึดเกาะพื้น ตรงกลางตัวด้านล่างมีปาก มีหนามแหลมคมปกคลุมที่ตัวทางด้านบน บนหนามมีสารซาโปนินเคลือบอยู่ ซึ่งมีพิษต่อสัตว์หลายชนิด เป็นสัตว์ที่แยกเพศ มีการสืบพันธุ์แบบอาศัยเพศ โดยตัวเมียปล่อยไข่ออกมานอกตัว และตัวผู้ปล่อยสเปอร์มออกมาผสมพันธุ์ ตัวเมียแต่ละตัวมีไข่ประมาณ 12-24 ล้านฟอง ฤดูกาลวางไข่ยังไม่ทราบแน่ชัด แต่ก็มีรายงานว่าดาวมงกุฎหนามที่เกรตแบร์ริเออร์รีฟ วางไข่ในเดือนธันวาคม และมกราคม 
ดาวมงกุฎหนามเป็นสัตว์ที่กินปะการังเป็นอาหาร ในทางนิเวศวิทยาถือเป็นสัตว์ที่ควบคุมประชากรปะการังไม่ให้มากจนเกินไป แต่ในหลายพื้นที่ก็มีการแพร่ระบาดจนเกิดเป็นปัญหาสิ่งแวดล้อม เช่น ที่เกาะกวม แนวปะการังถูกดาวมงกุฎหนามทำลายไปเป็นระยะทาง 1 กิโลเมตร ต่อเดือน บริเวณที่ถูกทำลายไปแล้วปะการังอาจฟื้นตัว ก่อตัวขึ้นใหม่ ซึ่งอาจใช้เวลานานถึง 10-40 ปี หรือนานกว่านี้ หรือในประเทศญี่ปุ่น ได้ลงทุนกำจัดดาวมงกุฎหนามโดยใช้ทุนไป 600 ล้านเยน กำจัดดาวมงกุฏหนามไป 13 ล้านตัวที่เกาะริวกิว ตั้งแต่ปี ค.ศ. 1970-ค.ศ. 1983 แต่ก็ยังไม่ประสบผลสำเร็จเท่าที่ควร 
และจากการศึกษาในระยะหลัง มีการสรุปว่าปริมาณดาวมงกุฎหนามในพื้นที่ 1 เฮกตาร์ (10,000 ตารางเมตร) หากมีจำนวนเกิน 10 ตัว ก็ถือว่าอยู่ในระดับระบาดแล้ว ถ้าเกิน 30 ตัว ถือว่าระบาดรุนแรงมาก เมื่อดาวมงกุฎหนามระบาด ความเสียหายที่เกิดขึ้นในแนวปะการังจะแผ่เป็นบริเวณกว้างกว่าที่จะเกิดจากสาเหตุการทำลายโดยปัจจัยอื่น ๆ เพราะดาวมงกุฎหนามสามารถคืบคลานกินปะการังได้ทุกซอกทุกมุม 
แต่ดาวมงกุฎหนามเองก็มีศัตรูตามธรรมชาติ คือ หอยสังข์แตร ("Charonia tritonis") ที่กินดาวมงกุฎหนามเป็นอาหาร ถือเป็นสัตว์ที่เป็นตัวควบคุมมิให้ปริมาณดาวมงกุฏหนามมีปริมาณมากเกินไปด้วย รวมถึงปูขนาดเล็กบางชนิดหนึ่งที่ซ่อนตัวในปะการัง ใช้ก้ามในการต่อสู้กับดาวมงกุฎหมายมิให้มากินปะการังอันเป็นที่หลบอาศัยด้วย แต่ก็ทำได้เพียงแค่ขับไล่ให้ออกไปเท่านั้น
ดาวทะเลปุ่มแดง

ดาวทะเลปุ่มแดง (ชื่อวิทยาศาสตร์: "Protoreaster lincki") เป็นดาวทะเลชนิดหนึ่ง
ลำตัวแยกเป็นห้าแฉก ซึ่งเรียกว่าแขน ส่วนกลางมีลักษณะเป็นจานกลม ด้านหลังมีตุ่มหินปูนสีแดงขนาดเล็กกระจายอยู่ทั่วไป ตุ่มเหล่านี้เป็นส่วนหนึ่งของโครงสร้างเป็นหินปูนที่มีรูพรุนทั้งตัว มีรูก้นขนาดเล็กหนึ่งช่องอยู่ใกล้กึ่งกลางลำตัว ปากอยู่ด้านล่าง บริเวณจุดกึ่งกลางของลำตัว ใต้แขนแต่ละข้างมีหนวดสั้น ๆ เรียงตามส่วนยาวของแขนเป็นคู่ ๆ มีลักษณะเป็นกล้ามเนื้อที่เหนียวและแข็งแรง ทำหน้าที่เสมือนเท้า นอกจากจะใช้ในการเคลื่อนที่แล้วยังใช้จับอาหารอีกด้วย ลำตัวและแขนทั้งห้าภายในมีลักษณะเป็นช่องติดต่อกัน ช่องของแต่ละแขนบรรจุอวัยวะสืบพันธุ์ และอวัยวะย่อยอาหารบางส่วน เมื่อแขนข้างหนึ่งข้างใดขาดหายไป จะมีแขนใหม่งอกขึ้นมาแทนที่ มีขนาดโตเต็มที่ เส้นผ่าศูนย์กลางประมาณ 12 นิ้ว
พบอยู่ตามชายฝั่งทะเล โดยเฉพาะบริเวณที่เป็นโขดหินและพื้นทรายที่เป็นโคลนและทราย กินอาหาร จำพวกหอยสองฝา โดยเฉพาะหอยนางรม, กุ้ง, ปู, หนอนตัวแบน, หนอนท่อ และสัตว์ไม่มีกระดูกสันหลังอื่น ๆ กระจายพันธุ์ในแถบอินโด-แปซิฟิก พบได้ในน้ำลึกถึง 100 เมตร
ดาวทะเลปุ่มแดง นิยมเลี้ยงเป็นสัตว์เลี้ยงในตู้ปลา และยังใช้ทำประโยชน์อย่างอื่น เช่น ทำปุ๋ยอินทรีและซากแห้งนำไปประดับตกแต่งบ้าน
ดาวทรายหนาม

ดาวทรายหนาม (ชื่อวิทยาศาสตร์: "Astropecten polyacanthus") เป็นดาวทะเลชนิดหนึ่ง
มีรูปร่างเป็นห้าแฉกหรือรูปดาว เหมือนดาวทะเลทั่วไป มีเส้นผ่าศูนย์กลางประมาณ 20 เซนติเมตร อาศัยอยู่ตามพื้นทรายตามชายฝั่งทั่วไปในเขตอินโด-แปซิฟิก เพื่อหากินสัตว์น้ำขนาดเล็กต่าง ๆ เป็นอาหาร เช่น หนอนตัวแบน, หนอนท่อหรือลูกกุ้ง, ลูกปูขนาดเล็กหรือเคย และสาหร่าย ในบางครั้งเมื่อน้ำลดแล้ว จะพบดาวทะเลชนิดนี้ติดอยู่บนหาดทรายหรือแอ่งน้ำบนโขดหิน เช่นเดียวกับดาวทราย ("A. indica")
พบกระจายพันธุ์ตั้งแต่ทะเลแดง, ทะเลญี่ปุ่น, ฮาวาย จนถึงออสเตรเลียและนิวซีแลนด์
เป็นดาวทะเลอีกชนิดหนึ่งที่นิยมเลี้ยงเป็นสัตว์เลี้ยง
โดยคำว่า "polyacanthus" ที่ใช้เป็นชื่อชนิดนั้น มาจากภาษาละตินที่หมายถึง "มีหนามจำนวนมาก"
กีฬามวยปล้ำในโอลิมปิกฤดูร้อน 2012 – เกรกโกร-โรมันไม่เกิน 55 กิโลกรัม ชาย

กีฬามวยปล้ำในโอลิมปิกฤดูร้อน 2012 ประเภทเกรกโกร-โรมันไม่เกิน 55 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 19 คน จาก 19 ประเทศ
กีฬามวยปล้ำในโอลิมปิกฤดูร้อน 2012 – เกรกโกร-โรมันไม่เกิน 60 กิโลกรัม ชาย

กีฬามวยปล้ำในโอลิมปิกฤดูร้อน 2012 ประเภทเกรกโกร-โรมันไม่เกิน 60 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 19 คน จาก 19 ประเทศ
กีฬามวยปล้ำในโอลิมปิกฤดูร้อน 2012 – เกรกโกร-โรมันไม่เกิน 66 กิโลกรัม ชาย

กีฬามวยปล้ำในโอลิมปิกฤดูร้อน 2012 ประเภทเกรกโกร-โรมันไม่เกิน 66 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 19 คน จาก 19 ประเทศ
กีฬามวยปล้ำในโอลิมปิกฤดูร้อน 2012 – เกรกโกร-โรมันไม่เกิน 74 กิโลกรัม ชาย

กีฬามวยปล้ำในโอลิมปิกฤดูร้อน 2012 ประเภทเกรกโกร-โรมันไม่เกิน 74 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 19 คน จาก 19 ประเทศ
กีฬามวยปล้ำในโอลิมปิกฤดูร้อน 2012 – เกรกโกร-โรมันไม่เกิน 84 กิโลกรัม ชาย

กีฬามวยปล้ำในโอลิมปิกฤดูร้อน 2012 ประเภทเกรกโกร-โรมันไม่เกิน 84 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 19 คน จาก 19 ประเทศ
กีฬามวยปล้ำในโอลิมปิกฤดูร้อน 2012 – เกรกโกร-โรมันไม่เกิน 96 กิโลกรัม ชาย

กีฬามวยปล้ำในโอลิมปิกฤดูร้อน 2012 ประเภทเกรกโกร-โรมันไม่เกิน 96 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 19 คน จาก 19 ประเทศ
กีฬามวยปล้ำในโอลิมปิกฤดูร้อน 2012 – เกรกโกร-โรมันไม่เกิน 120 กิโลกรัม ชาย

กีฬามวยปล้ำในโอลิมปิกฤดูร้อน 2012 ประเภทเกรกโกร-โรมันไม่เกิน 120 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 19 คน จาก 19 ประเทศ
กีฬามวยปล้ำในโอลิมปิกฤดูร้อน 2012 – ฟรีสไตล์ไม่เกิน 48 กิโลกรัม หญิง

กีฬามวยปล้ำในโอลิมปิกฤดูร้อน 2012 ประเภทฟรีสไตล์ รุ่นไม่เกิน 48 กิโลกรัมหญิง
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 18 คน จาก 18 ประเทศ
กีฬามวยปล้ำในโอลิมปิกฤดูร้อน 2012 – ฟรีสไตล์ไม่เกิน 55 กิโลกรัม หญิง

กีฬามวยปล้ำในโอลิมปิกฤดูร้อน 2012 ประเภทฟรีสไตล์ รุ่นไม่เกิน 55 กิโลกรัมหญิง
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 18 คน จาก 18 ประเทศ
กีฬามวยปล้ำในโอลิมปิกฤดูร้อน 2012 – ฟรีสไตล์ไม่เกิน 63 กิโลกรัม หญิง

กีฬามวยปล้ำในโอลิมปิกฤดูร้อน 2012 ประเภทฟรีสไตล์ รุ่นไม่เกิน 63 กิโลกรัมหญิง
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 18 คน จาก 18 ประเทศ
กีฬามวยปล้ำในโอลิมปิกฤดูร้อน 2012 – ฟรีสไตล์ไม่เกิน 72 กิโลกรัม หญิง

กีฬามวยปล้ำในโอลิมปิกฤดูร้อน 2012 ประเภทฟรีสไตล์ รุ่นไม่เกิน 72 กิโลกรัมหญิง
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 18 คน จาก 18 ประเทศ
ภาษาเลาโว

ภาษาเลาโว  มีผู้พูดทั้งหมด 103,500 คน พบในพม่า 100,000 คน (พ.ศ. 2540) ในรัฐกะชีน ตามแนวชายแดนด้านตะวันออก และภาคเหนือของพม่า พบในจีน 3,500 คน (พ.ศ. 2543) ทางตะวันตกของมณฑลยูนนาน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า-โลโล สาขาย่อยพม่า เขียนด้วยอักษรละติน มีคำยืมจากภาษาจิ่งเผาะและภาษาได
เพลงชาติเปรู

เพลงชาติเปรู (หรือ "เราเป็นอิสระ ขอให้เป็นเช่นนั้นตลอดไป") ประกาศใช้อย่างเป็นทางการ เมื่อ ค.ศ. 1821
ประวัติ.
หลังจากที่เปรูได้ทำการประกาศอิสรภาพ, นายพลโฮเซ เด ซาน มาร์ติน ได้จัดให้มีการประกวด"เพลงประจำชาติ" , และ ได้ประกาศลงในหนังสือข่าวราชการที่มีชื่อว่า "Gaceta Ministerial" ("Ministerial Gazette") เมื่อวันที่ 7 สิงหาคม ค.ศ. 1821 โดยมีผู้ประพันธ์เนื้อเพลงส่งเข้าประกวด มาจากหลายหลายวงการ เช่น นักกวี, นักเรียบเรียง และผู้สนใจที่เข้าร่วมประกวด, และต้องส่งบทร้องที่ประพันธ์ขึ้น ไปยังกระทรวงแห่งรัฐก่อนวันที่ 18 กันยายน ในที่ตัดสินและประกาศผลนั้น บทร้องที่ได้รางวัลชนะเลิศ บทร้องดังกล่าว มีการประกาศใช้เป็น "เพลงประจำชาติ" ผู้ประพันธ์ที่ชนะเลิศ ทางรัฐบาลมีการประกาศเกียรติคุณ และเชิดชูเกียรติ
ค.ศ. 1901 ได้มีคำสั่งจากประธานาธิบดี เอดูอาร์โด โลเปซ เดอ โรมานา ให้มีการประพันธ์บทร้องใหม่เฉพาะสี่บทแรก โดยนำบทกวีของ โฆเซ ซานโตส โชกาโน ในบทแรกมีเนื้อหากล่าวถึงนายพลโฮเซ เด ซาน มาร์ติน ผู้สถาปนาประเทศเปรู และซิมอน โบลีบาร์ ผู้ปลดปล่อยอเมริกาใต้ มาขับร้องแต่ไม่ได้รับความนิยมเท่าที่ควร จนถึง ค.ศ. 1913 ได้มีการกลับไปใช้บทร้องเดิม
พระมหากษัตริย์เดนมาร์ก

พระมหากษัตริย์แห่งเดนมาร์ก คือสถาบันพระมหากษัตริย์ภายใต้รัฐธรรมนูญของราชอาณาจักรเดนมาร์ก โดยราชอาณาจักรนั้นรวมถึงดินแดนในประเทศเดนมาร์ก รวมถึงดินแดนปกครองตนเองต่าง ๆ ได้แก่ หมู่เกาะแฟโร และกรีนแลนด์ 
ราชอาณาจักรเดนมาร์กเริ่มก่อตั้งแต่สมัยศตวรรษที่ 8 โดยมีผู้ปกครองที่ถูกกล่าวถึงโดยหลักฐานทางประวัติศาสตร์ของชาวแฟรงก์ (และชาวฟรีเชียในเวลาต่อมา) เรียกผู้ปกครองว่า "กษัตริย์" ภายใต้การปกครองของพระเจ้ากัดเฟรดในปีค.ศ. 804 ราชอาณาจักรในปกครองอาจรวมถึงจังหวัดสำคัญในเดนมาร์กสมัยยุคกลาง ราชอาณาจักรเดนมาร์กในปัจจุบันนั้นก่อตั้งโดยการรวบรวมดินแดนโดยกษัตริย์ชาวไวกิง ได้แก่ พระเจ้ากอร์มดิโอลด์ และพระเจ้าฮารัลด์ บลูทูท ในศตวรรษที่ 10 แรกเริ่มนั้นใช้ระบบราชาธิปไตยโดยเลือกตั้ง และต่อมาได้เริ่มใช้เป็นแบบที่สืบสันตติวงศ์ในช่วงศตวรรษที่ 17 ในรัชสมัยของพระเจ้าเฟรเดอริกที่ 3 การเปลี่ยนผ่านมาเป็นราชาธิปไตยภายใต้รัฐธรรมนูญนั้นเกิดขึ้นเมื่อปีค.ศ. 1849 พร้อมกับการร่างรัฐธรรมนูญฉบับแรกที่เป็นประชาธิปไตยเพื่อแทนที่ธรรมนูญแบบสมบูรณาญาสิทธิราชย์ ในปัจจุบันราชวงศ์ที่ปกครองเดนมาร์กอยู่นั้นเป็นสาขาย่อยของราชวงศ์กลึคส์บวร์คซึ่งมีต้นกำเนิดมาจากชเลสวิช-ฮ็อลชไตน์ในเยอรมนีปัจจุบัน และเป็นราชวงศ์เดียวกันกับราชวงศ์นอร์เวย์ในปัจจุบัน และราชวงศ์กรีกในอดีต 
พระมหากษัตริย์แห่งเดนมาร์กนั้นอยู่ภายใต้รัฐธรรมนูญ และดังนั้นบทบาทจึงบัญญัติและจำกัดไว้ตามรัฐธรรมนูญแห่งราชอาณาจักรเดนมาร์ก โดยตามรัฐธรรมนูญนั้นอำนาจบริหารของรัฐบาลเดนมาร์กนั้นมาจากพระราชอำนาจของพระมหากษัตริย์ ในทางปฏิบัติแล้วพระราชอำนาจนั้นจะถูกใช้โดยกฏหมายที่ตราขึ้นโดยรัฐสภาหรือบังคับใช้ภายในขอบเขตของจารีตรัฐธรรมนูญเท่านั้น บทบาทของพระมหากษัตริย์นั้นในทางปฏิบัติจะต้องปฏิบัติพระราชกรณียกิจที่เป็นกลางทางการเมือง อาทิเช่น พระราชทานเครื่องราชอิสริยาภรณ์ และแต่งตั้งนายกรัฐมนตรี โดยพระมหากษัตริย์และสมาชิกพระราชวงศ์มีพระราชกรณียกิจทางการจำนวนหนึ่ง รวมทั้งทางพิธีการต่างๆ และด้านการทูต 
สมเด็จพระราชาธิบดีเฟรเดอริกที่ 10 เสด็จขึ้นเสวยราชย์ต่อจากพระราชมารดา สมเด็จพระราชินีนาถมาร์เกรเธอที่ 2 เมื่อ 14 มกราคม ค.ศ. 2024 โดยธรรมเนียมปฏิบัติเกี่ยวกับพระนามของพระมหากษัตริย์แห่งเดนมาร์กที่จะสลับไปมาระหว่าง "เฟรเดอริก" และ "คริสเตียน" โดยพระนาม "มาร์เกรเธอ" ได้ถูกใช้แทนที่พระนาม "คริสเตียน" และพระมหากษัตริย์พระองค์ถัดไป ซึ่งคือพระรัชทายาทพระองค์ปัจจุบัน เจ้าชายคริสเตียน มกุฎราชกุมารแห่งเดนมาร์ก #เปลี่ยนทาง
ดิ ไอดอล โปรเจ็คท์

ดิ ไอดอล โปรเจกต์ (The idol Project) เป็นรายการเรีลลิตี้กึ่งเรียลลิตี้ เพื่อค้นหานักแสดงหน้าใหม่ของเมืองไทย จัดขึ้นเป็นครั้งแรกปี 2552 ผลิตโดย บริษัทไวลายโซไซตี้ จำกัด ซึ่งมี อั้ม อธิชาติ ชุมนานนท์ เป็นผู้ดูแล ออกอากาศทางไทยทีวีสีช่อง 3
รูปแบบและกติกาการแข่งขัน.
คัดเลือกหนุ่ม-สาวจากทั่วประเทศให้เหลือผู้เข้าแข่งขันไว้ตามที่กำหนดและผู้เข้าแข่งขันที่ผ่านเข้ารอบรองชนะเลิศจะต้องเรียนการแสดงปรับบุคลิกภาพพร้อมทั้งทำภารกิจเพื่อสังคมเป็นเวลา 2 เดือนเต็ม
ภารกิจเพื่อสังคม.
ภารกิจเพื่อสังคมจากใจซุปเปอร์สตาร์ 5 คน ที่จะร่วมปฏิบัตภารกิจกับเหล่าผู้เข้าแข่งขัน THE IDOL THE IDOL ทั้ง 10 คน จะถูกแบ่งเป็นคู่ จำนวน 5 คู่ พร้อมด้วยดาราพี่เลี้ยง 5 คน
โดยจะแบ่งเป็นทีม รวมทีมละ 3 คนด้วยกัน เพื่อร่วมกันปฏิบัติภารกิจ นำสิ่งดีๆ สู่สังคมTHE IDOL ทั้ง 10 คนจะร่วมกันออกหาทุนสนับสนุนจากผู้คนในแวดวงสังคม โดยจะเข้าร่วมกิจกรรมในงานต่างๆ ที่วงสังคมจัดขึ้น เพื่อร่วมหาเงินทุนสนับสนุน THE IDOL 10 คนสุดท้าย จะต้องเจอกับความท้าทายในการเปิดโอกาสให้ตัวเอง พร้อมสร้างโอกาสให้กับคนในสังคม ด้วยการเป็นส่วนหนึ่งในการมอบโอกาสให้กับคนอื่นๆอีกด้วย
รางวัล.
ผู้ชนะเลิศ THE IDOL จะได้รับโอกาสเป็น พระเอก - นางเอก ช่อง 3 (ส่วนผู้เข้ารอบสุดท้ายที่เหลือได้รับโอกาสเป็นนักแสดงในสังกัด ช่อง 3)
ผู้ชนะเลิศและผู้ที่เข้ารอบสุดท้ายในแต่ละฤดูกาล.
<br>
<br>
<br>
<br>
<br>
สโมสรฟุตบอลบาร์เซโลนาในฤดูกาล 2012–13

ฤดูกาล 2012-13 ของ สโมสรฟุตบอลบาร์เซโลนา ซึ่งเป็นฤดูกาลที่ 113 ของสโมสร และเป็นฤดูกาลที่ 82 ของการได้อยู่บนลีกสูงสุด
ผู้เล่น.
จากระบบเยาวชน.
<templatestyles src="Template:Football squad player/styles.css" />
ย้ายเข้า.
รวม: 33 ล้านยูโร
ย้ายออก.
Total income: €0
Expenditure: €33 million
การแข่งขัน.
ลาลิกา.
ตารางคะแนน.
2012–13 La Liga Table
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โคปาเดลเรย์.
Kickoff times are in CET.
ยูฟ่าแชมเปียนส์ลีก.
Kickoff times are in CET.
แจ็ก บัตแลนด์

แจ็ก บัตแลนด์ (เกิดวันที่ 10 มีนาคม ค.ศ. 1993) เป็นนักฟุตบอลอาชีพชาวอังกฤษ ตำแหน่งผู้รักษาประตู เล่นให้กับเรนเจอส์ เขาเคยติดทีมชาติอังกฤษ เนื่องจากจอห์น รัดดี้บาดเจ็บ จึงได้ไปร่วมแข่งขันยูโร 2012แทนในฐานะผู้รักษาประตูมือ 3
ประวัติ.
บัทแลนด์เกิดที่บริสตอล หลังจากเล่นให้คลีฟดอนยูไนเต็ด และสถาบันบริสตอล เขาเซ็นสัญญากับเบอร์มิงแฮมซิตีในฐานะนักเตะเยาวชนในปี 2007 และหลังจากออกจากโรงเรียนคลีฟดอน เขาได้รับทุนการศึกษาสองปี ในสถาบันการศึกษาของเยาวชนของสโมสร ในอายุ 16 ขวบ บัทแลนด์ลงเล่นให้ทีมสำรองและเซ็นสัญญาเป็นนักเตะอาชีพในระยะเวลา 2 ปีครึ่ง ในวันที่ 17 มีนาคม 2010 และได้เป็นผู้เล่นทีมเยาวชนยอดเยี่ยมของเบอร์มิงแฮมในฤดูกาล 2009-2010 เขาได้รับบาดเจ็บที่มือจนต้องผ่าตัดระยะหนึ่ง ต่อมาในเดือนเมษายนเขาหายเจ็บแล้วได้มีชื่อในทีมชุดใหญ่เป็นครั้งแรกในเกมพรีเมียร์ลีกที่พบกับ วูลฟ์แฮมป์ตันเนื่องจาก เบน ฟอสเตอร์ ได้รับบาดเจ็บและอาการเจ็บป่วยของ โคลิน ดอยล์
ต่อมาบัทแลนด์ได้รับเรียกติดทีมชาติอังกฤษชุดอายุไม่ต่ำกว่า 21 ปี แล้วได้เซ็นสัญญากับทีมในลีกทู คือ เชลท์แนม ในฐานะนักเตะยืมตัว เขาได้ลงเล่นนัดแรกในเกมที่พบ มัคเคิลสฟิลด์ ทาวน์ และเชลท์แนมชนะ 2-0 แล้วบัทแลนด์ได้ต่อสัญญากับเบอร์มิงแฮมถึงปี 2015 เขาได้รับรางวัลนักเตะยอดเยี่ยมลีกทูในเดือนพฤศจิกายน สุดท้ายทำคลีนชีตได้ถึง 7 จาก 12 นัด
ต่อมาเชลท์แนมได้ยืมตัวเขาอีกครั้งจนจบฤดูกาล ได้ลงเล่น 12 นัด เขาได้กลับเบอร์มิงแฮมเนื่องจาก โบอาซ มายฮิลล์ ผู้รักษาประตูมือหนึ่งเจ็บ
ย้ายร่วมสโตกซิตี.
บัตแลนด์ร่วมทีม สโตกซิตี ด้วยสัญญา 4 ปีครึ่ง ในวันที่ 31 มกราคม 2013 แต่สโตกซิตีให้เบอร์มิงแฮมซิตียึมตัวในอีกครึ่งฤดูกาลหลัง หลังจากกลับมาจากยึมตัวเขาพบว่าตัวเขาเป็นมือสาม รองจาก อัสเมียร์ เบโกวิช และ โธมัส โซเรนเซ่น, และเมื่อวันที่ 26 กันยายน เขาร่วมบาร์นสลีย์ ในสัญญายึมตัว
ในฤดูกาล 2015–16 บัตแลนด์ได้รับเลือกให้เป็นแมนออฟเดอะแมตช์ในนัดที่สโตกซิตี เสมอ กับ นอริชซิตี ไป 1-1 และในนัดถัดมาที่สโตกซิตีบุกไปเยือน อาร์เซนอล ที่สนามเอมิเรตส์สเตเดียม ถึงแม้ว่าจะไม่ได้เป็นแมนออฟเดอะแมตช์ก็ตาม และถึงแม้ว่าสโตกซิตีจะแพ้ไป 2-0 แต่บัตแลนด์ก็เล่นได้อย่างยอดเยี่ยม 
ผลงานทีมชาติ.
บัทแลนด์ลงเล่นเกมแรกในทีมชาติในวันที่ 3 ตุลาคม 2008 สามารถทำคลีนชีตได้ในเกมที่พบกับไอร์แลนด์เหนือ ซึ่งอังกฤษชนะ 6-0
เขาได้เลื่อนขึ้นไปชุดยู 17 ในปี 2009 และเป็นตัวเป็นตัวจริงสำหรับทีม ซึ่งอังกฤษสามารถคว้าแชมป์ได้จากการชนะสเปน 2-1
ต่อมาเขาได้ติดทีมชาติชุดไปแข่งขันฟุตบอลยู 20 ชิงแชมป์โลก เขาสามารถเก็บคลีนชีตได้ทั้ง 3 นัดในรอบแบ่งกลุ่มช่วยให้ทีมผ่านเข้ารอบ 16 ทีม เขาพลาดเสียประตูครั้งเดียว เขาติดทีมชาติยู 21 ในวันที่ 1 กันยายน 2011 บัทแลนด์ติดทีมชาติเพราะ จอห์น รัดดี้ เจ็บ ทำให้ได้ไปยูโร 2012 แทนในฐานะผู้รักษาประตูมือ 3 แต่ในยูโร 2016 บัตแลนด์บาดเจ็บที่ข้อเท้า ทำให้อดไปร่วมแข่งขัน
สาธารณรัฐแอฟริกากลางในโอลิมปิก

สาธารณรัฐแอฟริกากลาง ได้ส่งนักกีฬาเข้าร่วมการแข่งขันกีฬาโอลิมปิกฤดูร้อนทุกรายการที่จัดขึ้นระหว่างปี ค.ศ. 1984 ถึง 2020 รวมถึงการปรากฏตัวครั้งแรกใน ค.ศ. 1968 อย่างไรก็ตาม แอฟริกากลางยังไม่ได้รับเหรียญโอลิมปิก และยังไม่เคยนักกีฬาจากสาธารณรัฐแอฟริกากลางเข้าร่วมการแข่งขันกีฬาโอลิมปิกฤดูหนาว
วีโซลด์เอาเออร์โซลฟอร์ร็อกเอ็นโรลล์

วีโซลด์เอาเออะโซลฟอร์ร็อคอันโรล  เป็นอัลบั้มรวมเพลงของวงเฮฟวีเมทัล แบล็ค ซับบาธ วางจำหน่ายครั้งแรกเมื่อวันที่ 1 ธันวาคม 1975 ในอังกฤษ และจากนั้นในวันที่ 3 กุมภาพันธ์ 1976 ในสหรัฐฯ
สโมสรฟุตบอลเรอัลมาดริดกัสติยา

สโมสรฟุตบอลเรอัลมาดริดกัสตียา เป็นทีมจากประเทศสเปน เล่นในลีกเซกุนดาดิบิซิออน เป็นทีมสำรองของเรอัลมาดริด สนามเหย้าคืออัลเฟรโด ดี สเตฟาโน สเตเดียม และไม่สามารถเล่นโกปา เดล เรย์ได้ เนื่องจากมีทีมชุดใหญ่อยู่แล้ว รวมทั้งไม่สามารถเล่นลีกเดียวกับทีมชุดใหญ่ได้ด้วย
ผู้เล่น.
ผู้เล่นชุดปัจจุบัน.
<br>
<templatestyles src="Template:Football squad player/styles.css" />
วักกาไน

วักกาไน (ไอนุ: ヤㇺワッカナイ "Yam-wakka-nay" "ยัมวักกานัย" แปล: "แม่น้ำหนาวเย็น") เป็นนครที่ตั้งอยู่ในกิ่งจังหวัดโซยะ จังหวัดฮกไกโด ประเทศญี่ปุ่น เป็นเมืองหลวงของกิ่งจังหวัดโซยะ และจัดว่าเป็นเมืองที่อยู่เหนือสุดในประเทศ โดยจุดเหนือสุดของประเทศญี่ปุ่นคือ แหลมโซยะ ซึ่งสามารถมองเห็นเกาะซาฮาลินของประเทศรัสเซียได้
ณ วันที่ 1 มิถุนายน 2019 วักกาไนมีประชากรประมาณ 33,869 คน ความหนาแน่น 44.5 คนต่อตารางกโลเมตร และมีพื้นที่ 761.47 ตารางกิโลเมตร
ประวัติศาสตร์.
ด้วยสภาพทางภูมิศาสตร์ตั้งแต่ยุคเอโดะตอนต้น ภายใต้อิทธิพลของตระกูลมัตสึมาเอะ วักกาไนได้เป็นท่าเรือได้รับการพัฒนาเป็นเมืองประมงที่มีปลาคุณภาพสูง และในสมัยเอโดะตอนกลางวักกะไนก็ถูกวางเป็นเมืองหน้าด่านในการป้องประเทศจากทางเหนือ 
ภายหลังสงครามรัสเซีย-ญี่ปุ่น จักรวรรดิญี่ปุ่นได้เข้ายึดครองเกาะซาฮาลินส่วนหนึ่ง และได้เปิดเส้นทางไปยังซาฮาลิน ต่อมาในยุคไทโช ได้มีการก่อสร้างทางรถไฟไปยังเมืองใหญ่ทางตอนเหนือ ต่อมาภายหลังสงครามโลกครั้งที่สอง ได้กลายเป็นฐานสำหรับการพัฒนาทางการประมงในทะเลเหนือ
เก้าลูก

เก้าลูก  เป็นพูลร่วมสมัย อาจจะมีการเล่นในวงสังคมและบริเวณภายในสถานที่ โดยจะมีการแข่งขันซึ่งแต่ละในจำนวนของผู้เล่นและกฎระเบียบที่ถูกกำหนดโดยผู้ให้การสนับสนุน ในทศวรรษที่ผ่านมาเก้าลูกได้กลายเป็นเกมการแข่งขันที่นิยมในพูลอาชีพ ได้แก่ สมาคมบิลเลียดพูลโลก (World Pool-Billiard Association) สมาคมบิลเลียดอาชีพหญิง (Women's Professional Billiard Association) และ สมาคมนักเล่นพูลอาชีพแห่งสหรัฐอเมริกา (United States Professional Poolplayers Association)
วิธีการเล่น.
การเล่นใช้ไม้คิวและลูกบิลเลียดมีลูกสีขาว 1 ลูก เก้าลูกจะเล่นบนโต๊ะบิลเลียดที่มีหกและสิบลูก ให้ใช้ลูกขาวในการแทงเท่านั้น โดยให้แทงลูกบิลเลียดให้ลงทุกลูก โดยให้กลิ้ง หมายเลข 1 ถึง 9 ลงหลุมไปในหลุมตามลำดับ (แทงลงหลุมตั้งแต่ลูกหมายเลข 1 2 3 4 5 6 7 8 และ 9) หากแทงลูกที่ถูกต้องลงหลุมซึ่งเป็นบอลลูกหมายเลข 9 (หากแทงหมายเลข 9 ลงหลุมก่อนเกมสิ้นสุด) ลงหลุมไปโดยลงหลุมหลังจากบอลถูกกระแทกเป็นครั้งแรก (แทงกระทบสองครั้งหรือสามครั้ง) หากลูกสีขาวลงหลุม ผู้เล่นฝั่งตรงข้ามจะสามารถตั้งลูกใหม่ได้ในบนโต๊ะบิลเลียด
ธงชาติคิวบา

ธงชาติคิวบา ประกาศใช้อย่างเป็นทางการเมื่อวันที่ 20 พฤษภาคม ค.ศ. 1902, มีลักษณะเป็นธงแถบตามยาวสีน้ำเงิน สามแถบ และ แถบสีขาว สองแถบ, ที่ฝั่งคันธงมีดาวห้าแฉกสีขาวอยู่ภายในสามเหลี่ยมด้านเท่าสีแดง.
ธงชาติคิวบาได้รับการออกแบบเมื่อปี ค.ศ. 1848 (พ.ศ. 2391) ใช้สำหรับขบวนการเรียกร้องอิสรภาพ รวมถึงต่อต้านการปกครองของสเปน. ธงผืนแรกนั้นได้มีการเชิญขึ้นสู่ยอดเสาเมื่อ ค.ศ. 1850 (พ.ศ. 2393) ที่เมืองคาร์เดนาส โดยประกาศใช้อย่างเป็นทางการเมื่อ ค.ศ. 1902.
กำเนิดธง.
ธงชาติคิวบากำเนิดขึ้นโดย นายพลนาร์ซิสโก โลเปซ เมื่อวันที่ 25 มิถุนายน ค.ศ. 1849 (พ.ศ. 2392), ออกแบบธงโดย เอมิเลีย เทเบอร์ โตลอง.
ธงผืนต้นแบบนั้นเริ่มใช้เมื่อ ค.ศ. 1849, เมื่อการเรียกร้องเอกราชเพื่อปลดปล่อยคิวบาจากอาณานิคมสเปน, ต่อมาชาวคิวบาที่ลี้ภัยในสหรัฐอเมริกา ที่ถูกอาณานิคมสเปนเนรเทศ ได้มีการรวมตัวจัดตั้งขบวนการปลดปล่อย ซึ่งนำโดยนายพลนาร์ซิสโก โลเปซ พร้อมกับประกาศใช้ธงที่ เอมิเลีย เทเบอร์ โตลอง ได้ออกแบบไว้ล่วงหน้า. ความหมายของธงชาติเป็นดังนี้ แถบตามยาวสีน้ำเงิน สามแถบ หมายถึง เมือง3แห่งในศตวรรษที่ 19 ส่วนความหมายอีกนัยหนึ่งนั้น หมายถึง เสรีภาพ ความสัมพันธ์ฉันพี่น้อง และ ความเสมอภาค, แถบสีขาว สองแถบ หมายถึง ความสะอาด ความบริสุทธิ์ของผู้ร่วมขบวนการปลดปล่อยชาติ. ดาวห้าแฉกสีขาวอยู่ภายในสามเหลี่ยมด้านเท่าสีแดง หมายถึง เอกราช และ อิสรภาพ ที่ต้องแลกด้วยส่วนเลือดเนื้อวีรชนบรรพบุรุษที่เสียสละเพื่อมาตุภูมิสงครามที่สมรภูมิคาร์เดนาส และ พลายิตาส (ค.ศ. 1850) โดยให้นิยามว่า ทองฟ้าสีแดงฉานท่ามกลางเลือดเนื้อวีรชนนักรบ, แม้ในสงครามปลดปล่อยชาติ ต้องพบเจอความพ่ายแพ้ในหลายครั้ง แต่ ธงผืนนี้ยังคงโบกสะบัดตลอดมา. ในอีกนัยหนึ่ง หมายถึงดาวดวงใหม่ที่อาจบวกเข้ากับ "กลุ่มดวงดาวอเมริกาเหนือที่แสนงดงาม" (ซึ่งก็คือธงชาติสหรัฐอเมริกา)
แปดลูก

แปดลูก  เป็นพูลชนิดหนึ่งที่นิยมมากที่สุดในโลกและมักจะจัดการแข่งขันระดับอาชีพและมือสมัครเล่นในระดับนานาชาติ เป็นที่รู้จักกันแพร่หลายในบางประเทศ เชื่อกันว่าคำว่า "พูล" มักจะหมายถึงแปดลูก วิธีการเล่นพูลแปดลูกจะประกอบด้วยลูกขาวสีขาว 1 ลูก และลูกเป้า 15 ลูก ที่มีหมายเลขกำกับ 1 ถึง 15 พร้อมกับผู้เล่น 2 คน (ตัวต่อตัว) โดยผู้เล่นจะสามารถแทงลูกสี (Solid colors; ที่มีหมายเลข 1 ถึง 7) หรือลูกลาย (Stripes; ที่มีหมายเลข 9 ถึง 15) หากผู้เล่นแทงลูกไหนให้ลงก่อน (ระหว่างลูกสีหรือลูกลาย) ให้ลงหลุมหมดก่อน 7 ลูก จึงจะมีสิทธิ์ตบลูกหมายเลขแปด (หากแทงลูกแปดลงก่อนผู้เล่นจะชนะในเฟรมหนึ่ง)
ซินท์

"ซินท์"  หรือ "เซนต์" (ในสหรัฐ) เป็นภาพยนตร์สยองขวัญดัตช์แนวตลกมืดมน ค.ศ. 2010 ที่เกี่ยวกับซินเตอร์คลาส ซึ่งเป็นตัวละครเปรียบได้กับซานตาคลอส ที่มีในประเทศที่พูดภาษาอังกฤษ กำกับภาพยนตร์โดย ดิ๊ก มาส ซึ่งเป็นการหวนกลับคืนสู่ภาพยนตร์สยองขวัญเช่นเดียวกับที่เขาเคยกำกับมาก่อนอย่าง "เดอลิฟท์" (ค.ศ. 1983) และ "อัมสเทอดัมเน็ด" (ค.ศ. 1988) โดยเป็นเรื่องบิดเบือนจากประเพณีนิยมของซินเตอร์คลาส โดยกำหนดให้เป็นผีตนหนึ่งที่กระทำการสังหารผู้คนเป็นจำนวนมากในคืนฉลองประจำปีที่เกิดขึ้นพร้อมกับพระจันทร์เต็มดวง
เนื้อเรื่องย่อ.
เมื่อวันที่ 5 ธันวาคม ค.ศ. 1492 แก๊งกลุ่มหนึ่งที่นำโดยอดีตบาทหลวงนิคลาสได้ถูกสังหารโดยกลุ่มชาวบ้านผู้ซึ่งไม่ต้องการที่จะถูกขโมยทรัพย์สินจากแก๊งอีกต่อไป ซึ่งในปีที่แก๊งได้ล้มหายตายจากไปนั้นเกิดขึ้นพร้อมกับคืนที่มีพระจันทร์เต็มดวง พวกมันได้กลับคืนมาอีกครั้งในฐานะของผีฆาตกร
ผู้คนต่างไม่ทราบถึงอาเพศนี้ และเทศกาลฉลองประจำปีของประเพณีซินเตอร์คลาสที่มีขึ้นในวันที่ 5 ธันวาคม ซึ่งบรรดาผู้ใหญ่ทั้งหลายต่างไม่เชื่อว่ามีซินเตอร์คลาสอยู่จริงแต่พวกเขาก็ทำให้เด็กเล็กๆเชื่อว่าซินเตอร์คลาสเป็นบุคคลผู้ใจดี สวาเต ปีเตน ซึ่งเป็นผู้ช่วยมิได้มีสีผิวดำโดยสัญชาติ หากแต่เป็นผลที่เกิดจากเพลิงไหม้ที่พวกเขาได้ถูกสังหาร ซินเตอร์คลาสยังมีไม้เท้าโครไซเออร์มีขอบที่แหลมคมและใช้เป็นอาวุธ ในวันที่ 5 ธันวาคม ซินเตอร์คลาส และ สวาเต ปีเตน จะมิได้มีความโดดเด่นเมื่อเทียบกับเหล่าผู้คนเป็นจำนวนมากที่แต่งตัวเป็นพวกเขาเพื่อการเฉลิมฉลอง
ครั้งสุดท้ายที่แก๊งปีศาจหวนกลับมาคือปี ค.ศ. 1968 ผู้คนหลายร้อยรายถูกฆ่าตาย รวมถึงครอบครัวของเด็กน้อยที่มีชื่อว่า พัวร์เอท ผู้ซึ่งเป็นเจ้าหน้าที่ตำรวจในปัจจุบัน ซึ่งบรรดาเจ้าหน้าที่ต่างมีส่วนร่วมต่อเหตุการณ์นี้ และพวกเขาตลอดจนคริสตจักรโรมันคาทอลิคล้วนต่างได้มีส่วนต่อการเก็บความลับของนิคลาสเอาไว้
เนื่องด้วยเกิดคืนพระจันทร์เต็มดวงในวันที่ 5 ธันวาคม ค.ศ. 2010 พัวร์เอทจึงเกิดความกังวลเป็นอย่างมาก และได้แนะให้ห้ามทำกิจกรรมที่เกี่ยวกับซินเตอร์คลาสทั้งหมด รวมถึงให้มีการเพิ่มการเฝ้าระวัง แต่นั่นก็มิได้มีการดำเนินการอย่างจริงจัง ทั้งยังมีการส่งตัวให้ออกไป
ดังที่พัวร์เอทได้คาดการณ์ไว้ พวกมันได้หวนกลับมาและสังหารผู้คนไปหลายร้อยราย ในขณะที่พวกมันล้วนต่างคงกระพันต่อคมกระสุน ซึ่งในท้ายที่สุดพวกมันก็ถูกไล่ล่าออกไปด้วยเปลวเพลิง โดยนอกเหนือจากพัวร์เอทแล้ว ยังมีแฟรงค์ที่เป็นตัวเอกของเรื่องราวนี้ด้วยเช่นกัน
ประเด็นถกเถียง.
ในช่วงที่มิได้อนุญาตให้เยาวชนได้ชมภาพยนตร์ชุดนี้ ก็ได้เกิดความกังวลจากผู้ปกครองถึงโปสเตอร์ภาพยนตร์มากกว่า ดังที่ได้พบเห็นตามท้องถนนรวมถึงตามล็อบบี้ของโรงภาพยนตร์ ซึ่งได้แสดงให้เห็นถึงซินเตอร์คลาสที่ไร้ใบหน้าและมีลักษณะที่มุ่งร้าย บางคนมีความกังวลว่าเรื่องนี้อาจสร้างความสับสนรวมถึงความหวาดกลัวสำหรับเด็กเล็กที่ยังคงมีความเชื่อเรื่องซินเตอร์คลาส โดยได้มีการร้องเรียนทางกฎหมายขึ้นในเดือนตุลาคม ค.ศ. 2010 โดยขอร้องให้นำโปสเตอร์ออกไปทั้งหมด ในกรณีของศาลภายหลัง ทาง ดิ๊ก มาส ซึ่งเป็นผู้กำกับ ได้โต้แย้งว่าหากพ่อแม่สามารถทำให้บุตรหลานของตนเชื่อว่ามีซินเตอร์คลาสอยู่จริงได้ พวกเขาก็ควรชี้แจงว่าบุคคลที่อยู่ในโปสเตอร์ไม่ได้มีอยู่จริง ศาลวินิจฉัยเห็นชอบต่อมาส โดยให้ข้อสังเกตว่ามิได้เผยให้เห็นใบหน้าในโปสเตอร์ได้เพียงพอ และได้ปฏิเสธต่อการร้องเรียนนี้
รายพระนามพระมหากษัตริย์เซอร์เบีย

ยุคเผด็จการ.
หลังจักรวรรดิเซอร์เบียล่มสลายเซอร์เบียถูกปกครองด้วย 3 ราชวงศ์ได้แก่ราชวงศ์ลาซาร์เรวิก ราชวงศ์เมิร์นจาฟเกวิคและราชวงศ์บรันโควิก
ราชอาณาจักรเซอร์เบีย.
ราชวงศ์คาราดอร์เดวิก.
หลังจากนั้นราชอาณาจักรเซอร์เบียยุติการเป็นราชอาณาจักรในปี ค.ศ. 1918 เมื่อเซอร์เบียและราชอาณาจักรมอนเตเนโกรรวมตัวกับรัฐแห่งชาวสโลวีน โครแอต และเซิร์บ ในการก่อตั้งเป็นราชอาณาจักรแห่งชาวเซิร์บ โครแอต และสโลวีน
คิมจ็องอิลชังกุนอึยโนแร

"คิมจ็องอิลชังกุนอึยโนแร" (เกาหลี: ; แปล บทเพลงนายพลคิม จ็อง-อิล) เป็นเพลงเดินขบวนจากประเทศเกาหลีเหนือ ประพันธ์ทำนองโดย ซ็อล มย็อง-ซุน (ค.ศ. 1936–2012) และปรพันธ์เนื้อร้องโดยชิน อุน-โฮ (ค.ศ. 1941 – 24 มีนาคม ค.ศ. 2020) เมื่อ ค.ศ. 1997
บทเพลงนี้ยกย่องสรรเสริญ "เลขาธิการตลอดกาล" คิม จ็อง-อิล (ผู้ปกครองประเทศตั้งแต่ ค.ศ. 1994 ถึง 2011) เป็นส่วนหนึ่งของการสร้างลัทธิบูชาบุคคลของเขา ในช่วงที่คิม อิล-ซ็องเป็นประธานาธิบดี คิม จ็อง-อิลได้ช่วยดำเนินการสร้างลัทธิบูชาบุคคลของบิดา แม้ "คิมจ็องอิลชังกุนอึยโนแร" จะไม่ได้รับความนิยมเท่า "คิมอิลซ็องชังกุนอึยโนแร" (และลัทธิบูชาบุคคลของเขาก็ไม่ได้ยิ่งใหญ่เท่าบิดา) แต่ก็ยังคงมีการเปิดเพลงนี้เป็นประจำในเกาหลีเหนือ
เพลงนี้ถูกเปิดโดยสถานีโทรทัศน์แห่งชาติของเกาหลีเหนือในช่วงเริ่มต้นออกอากาศในแต่ละวัน นอกจากนี้ยังถูกเปิดหลังการถ่ายทอดสดพิธีรำลึกถึงคิม จ็อง-อิลเมื่อวันที่ 29 ธันวาคม ค.ศ. 2011 #เปลี่ยนทาง ยังเปิดเสียงระฆังในช่วงสองบรรทัดแรกของเพลงนี้เป็นสัญญาณช่วงเวลาในช่วงเริ่มต้นการออกอากาศด้วย
จากแหล่งข่าวของเกาหลีเหนือ ดาวเทียมควังมย็องซ็อง-2 ของพวกเขา ซึ่งคาดว่าจะถูกปล่อยขึ้นในการทดสอบเมื่อ 5 เมษายน ค.ศ. 2009 กำลังแพร่ภาพกระจายเสียงเพลงนี้พร้อมกับข้อมูลอื่น ๆ
ฉบับภาษาอังกฤษได้รับการบันทึกโดยริตตา ดิเมก
คูชิโระ

คูชิโระ  เป็นนครที่ตั้งอยู่ในกิ่งจังหวัดคูชิโระ จังหวัดฮกไกโด ประเทศญี่ปุ่น เป็นเมืองที่ตั้งสำนักงานกิ่งจังหวัด ชื่อเดิมของคูชิโระคือ "คูซูริ" เปลี่ยนชื่อมาเป็น "คูชิโระ" เมื่อ ค.ศ. 1869
นครคูชิโระนั้นมีสองส่วน ซึ่งมีพื้นที่ไม่ติดกัน ได้แก่ คูชิโระตะวันตก และคูชิโระตะวันออก ส่วนตัวเมืองตั้งอยู่ในคูชิโระตะวันออก
ประวัติศาสตร์.
ในอดีต คูชิโระเป็นเมืองท่าสำคัญเพราะเป็นที่น่าเชื่อถือว่า ท่าเรือของคูชิโระนั้นปลอดน้ำแข็งในช่วงฤดูหนาว ซึ่งเป็นทางเลือกที่ดีกว่าเมืองอื่น ๆ ในละแวกนั้น แต่ก็อาจมีน้ำแข็งเป็นบางครั้งในช่วงเวลาสั้น ๆ ที่ความเค็มของน้ำทะเลลดลง ด้วยเหตุนี้คูชิโระจึงกลายเป็นเป้าหมายที่มีค่าสำหรับจักรพรรดิแห่งรัสเซียในช่วงสงครามรัสเซีย-ญี่ปุ่น แต่คูชิโระเป็นเมืองท่าที่สำคัญที่สุดเฉพาะในช่วงปี ค.ศ. 1920 เท่านั้น โดยมีการเจริญเติบโตของการประมงในเชิงพาณิชย์ ซึ่งชาวประมงมีทางเลือกในการลดค่าใช้จ่ายจากการตัดน้ำแข็ง
บูรวส

บูรวส  เป็นเมืองในประเทศสวีเดน ตั้งอยู่ทางตะวันตกเฉียงใต้ของประเทศ ห่างจากเมืองกอเทนเบิร์กไปทางทิศตะวันออก 56 กม. เมืองมีประชากร 66,273 คนในปี ค.ศ. 2010
แบล็กบอล

แบล็กบอล  เป็นพูลชนิดหนึ่งที่นิยมมากในสหราชอาณาจักร ไอร์แลนด์ หลายประเทศในยุโรปตะวันตก ออสเตรเลียและประเทศอื่น ๆ ในสหราชอาณาจักร และไอร์แลนด์ก็มักจะเรียกสั้น ๆ ว่า "พูล" เท่านั้น วิธีการเล่นจะมีลูกบิลเลียดสิบหกลูก (ลูกสีขาว 1 ลูกพร้อมด้วยลูกเป้า 15 ลูก) โดยจะเล่นบนโต๊ะเล็ก (ที่มีขนาด 6 ฟุต x 3 ฟุต หรือ 7 ฟุต x 4 ฟุต) ผู้เล่นสามารถเลือกแทงลูกสีแดง (red ball) หรือลูกสีเหลือง (yellow colour balls) หากผู้เล่นแทงลูกไหนให้ลงก่อน (ระหว่างลูกสีแดงหรือสีเหลือง) ให้แทงลูกสีนั้นลงหลุมหมด 7 ลูก จึงจะมีสิทธิ์แทงลูกดำ (ลูกหมายเลขแปด) หากแทงลูกดำลงหลุมก่อนผู้เล่นจะชนะในเฟรมหนึ่ง แบล็กบอลมีความคล้ายกับพูลกติกาแปดลูกซึ่งเกี่ยวข้องอย่างใกล้ชิดอย่างมาก มีผู้กำหนดกฎของการเล่นพูลซึ่งได้แก่ สมาคมบิลเลียดพูลโลก (World Pool-Billiard Association, คณะกรรมการโอลิมปิกสากล เป็นสมาพันธ์สูงสุด) สมาคมแบล็กบอลแห่งยุโรป (European Blackball Association) และสหพันธ์แบล็กบอลพูลโลก (World Eightball Pool Federation)
อะโซร์ส

อะโซร์ส  หรือ อาโซรึช  เป็นกลุ่มเกาะตั้งอยู่ตอนกลางของมหาสมุทรแอตแลนติกตอนเหนือ อยู่ทางตะวันตกของกรุงลิสบอนราว 1,500 กิโลเมตร (930 ไมล์) และอยู่ทางตะวันออกของชายฝั่งอเมริกาเหนือราว 3,900 กิโลเมตร (2,400 ไมล์) ประกอบด้วยเกาะภูเขาไฟ เกาะใหญ่ 9 เกาะ และเกาะเล็ก ๆ อีกหลายเกาะ เกาะนี้เป็น 1 ใน 2 ของเขตการปกครองตนเองของโปรตุเกส มีอุตสาหกรรมหลักที่สำคัญคือ การเกษตร กสิกรรม (ผลิตผลจากเนยและชีส) การประมง และการท่องเที่ยว เกาะที่ใหญ่ที่สุดชื่อเกาะเซามีแกล เมืองสำคัญได้แก่ เมืองปงตาแดลกาดาบนเกาะเซามีแกล เมืองออร์ตาบนเกาะไฟยัล และเมืองอังกราดูเอรูวิชมูบนเกาะตือร์ไซรา จุดสูงสุดชื่อปีกูอัลตู บนเกาะปีกู สูง 2,351 เมตร
โอบิเอโด

โอบิเอโด  หรือ อูบิเอว  เป็นเมืองหลักของแคว้นอัสตูเรียส ทางตอนเหนือของประเทศสเปน เมืองโอบิเอโดมีมหาวิทยาลัยนานาชาติที่มีนักศึกษาจากทั่วโลกมาศึกษา เป็นเมืองศูนย์กลางของเขตเหมืองแร่ ฝรั่งเศสเข้าโจมตีเมื่อปี ค.ศ. 1809 เสียหายอย่างหนักในช่วงสงครามกลางเมืองสเปนระหว่างปี ค.ศ. 1936–1939
สะดึง

สะดึง  คือกรอบไม้หรือไม้แบบสำหรับขึงผ้าในเวลาปักดิ้นหรือไหมเป็นต้น หรืออาจจะหมายถึงกรอบไม้สำหรับขึงผ้าที่จะเย็บเป็นจีวร
สะดึงมี 2 แบบ คือ
ประวัติ.
พระพุทธศาสนา.
ในสมัยพระพุทธกาลการเย็บผ้าต้องเอาไม้สะดึงมาขึงผ้าให้ตึงเสียก่อน แล้วจึงเย็บเพราะช่างยังไม่มีความชำนาญ และเครื่องมือในการเย็บก็ยังไม่เพียงพอ การทำจีวรหรือกฐิน ถ้าภิกษุทำเอง ก็จัดเป็นงานเอิกเกริก เช่นตำนานกล่าวไว้ว่า "การเย็บจีวรนั้น พระเถรานุเถระต่างมาช่วยกัน เป็นต้นว่า พระสารีบุตร พระมหาโมคคัลลานะ พระมหากัสสปะ แม้สมเด็จพระบรมศาสดาก็เสด็จลงมาช่วย ภิกษุสามเณรอื่น ๆ ก็ช่วยขวนขวายในการเย็บจีวร อุบาสกอุบาสิกาก็จัดหาน้ำดื่มเป็นต้น มาถวายพระภิกษุสงฆ์ มีองค์พระสัมมาสัมพุทธะเป็นประธาน โดยนัยนี้ การเย็บจีวรแม้โดยธรรมดา ก็เป็นการต้องช่วยกันทำหลายผู้หลายองค์"
ซึ่งพระสัมมาสัมพุทธเจ้าได้ทรงอนุญาตให้ภิกษุใช้สะดึง โดยตรัสว่า
<templatestyles src="แม่แบบ:คำพูด/style.css" />... ดูกรภิกษุทั้งหลาย เราอนุญาตไม้สะดึง เชือกผูกไม้สะดึง ให้ผูกลงในที่นั้น ๆ เย็บจีวรได้ ภิกษุทั้งหลายขึงไม้สะดึงในที่ไม่เรียบ ไม้สะดึงหัก ... ดูกรภิกษุทั้งหลาย ภิกษุไม่พึงขึงไม้สะดึง ในที่ไม่เสมอ รูปใดขึง ต้องอาบัติทุกกฏ ภิกษุทั้งหลายขึงไม้สะดึงบนพื้นดิน ไม้สะดึงเปื้อนฝุ่น ... ดูกร ภิกษุทั้งหลาย เราอนุญาตให้ใช้หญ้ารอง ขอบไม้สะดึงชำรุด ... ดูกรภิกษุ ทั้งหลาย เราอนุญาตให้ดามขอบเหมือนผ้าอนุวาต ไม้สะดึงไม่พอ ... ดูกรภิกษุทั้งหลาย เราอนุญาตไม้สะดึงเล็ก ไม้ประกับ ซี่ไม้สำหรับสอดเข้าในระหว่าง จีวรสองชั้น เชือกรัดสะดึงในกับสะดึงนอก ด้ายผูกจีวรลงกับสะดึงใน ครั้นขึงแล้ว จึงเย็บจีวร ด้ายเกษียนภายในไม่เสมอ ... ดูกรภิกษุทั้งหลาย เราอนุญาต ให้ทำหมาย เส้นด้ายคด ...ดูกรภิกษุทั้งหลาย เราอนุญาตเส้นด้าย ตีบรรทัด ฯ
สุขาภิบาล

สุขาภิบาล เป็นเขตการปกครองย่อยของประเทศไทย บริหารโดยคณะกรรมการสุขาภิบาล ซึ่งมีทั้งกำนัน หัวหน้าประจำหมู่บ้าน และพ่อค้าในท้องที่
สุขาภิบาล เป็นเขตปกครองตนเองย่อยแบบแรกที่ก่อตั้งในประเทศไทย โดยสุขาภิบาลแรกก่อตั้งในกรุงเทพฯ ตามพระราชกฤษฎีกาของพระบาทสมเด็จพระจุลจอมเกล้าเจ้าอยู่หัวใน พ.ศ. 2440 พระองค์ทรงเรียนรู้จากสุขาภิบาลในอังกฤษในระหว่างเสด็จประพาสยุโรป และพระองค์ทรงอยากลองเขตการปกครองท้องถิ่นในประเทศของพระองค์เอง สุขาภิบาลท่าฉลอม อำเภอเมืองสมุทรสาคร จังหวัดสมุทรสาคร เป็นสุขาภิบาลแห่งที่สองที่ก่อตั้งใน พ.ศ. 2448 
ในปี พ.ศ. 2450 ได้มีร่างพระราชบัญญัติการดำเนินการสุขาภิบาล หลังจากนั้นได้มี "พระราชบัญญัติการปกครองท้องที่" ใน พ.ศ. 2457 ทำให้เกิดสุขาภิบาลอยู่ 2 ระดับ คือ "สุขาภิบาลเมือง" ในเขตเมือง และ "สุขาภิบาลตำบล" ในเขตชนบท
จำนวนสุขาภิบาลเพิ่มขึ้นถึง 35 แห่งใน พ.ศ. 2478 แต่ต่อมาถูกเปลี่ยนเป็น"เทศบาล" แล้วมีการจัดตั้งสุขาภิบาลอีกครั้งใน พ.ศ. 2495 โดยนายกรัฐมนตรีแปลก พิบูลสงคราม 
ด้วยเหตุจาก "พระราชบัญญัติเปลี่ยนแปลงฐานะของสุขาภิบาลเป็นเทศบาล" ในเดือนพฤษภาคม พ.ศ. 2542 ทำให้สุขาภิบาลต้องถูกยุบอีกครั้ง แล้วแปรสภาพเป็น "เทศบาลตำบล" แทน
ธัญชนก กู๊ด

ธัญชนก กู๊ด (เกิด 18 สิงหาคม พ.ศ. 2540) ชื่อเรียกในวงการว่า แพทริเซีย กู๊ด ชื่อเล่น แพท เป็นนักแสดงและนางแบบลูกครึ่งไทย-อังกฤษ สังกัดช่อง 3 เอชดี
ประวัติ.
แพทริเซีย ธัญชนก กู๊ด เป็นนักแสดงและนางแบบหญิงลูกครึ่งไทย-อังกฤษ เกิดเมื่อวันจันทร์ ที่ 18 สิงหาคม พ.ศ. 2540 ที่ตำบลเชิงทะเล อำเภอถลาง จังหวัดภูเก็ต เป็นบุตรสาวคนโตของ นายเดวิด กู๊ด และ นางปิยะนุช กู๊ด มีน้องชาย 1 คน คือ แมทธิว กู๊ด (แมทธิว) อายุห่างกัน 5 ปี เกิดและโตที่จังหวัดภูเก็ต แต่ย้ายเข้ามาพำนักในกรุงเทพมหานคร ตามผู้เป็นพ่อที่ทำงานในกรุงเทพฯ เมื่อตอนอายุได้ 8 ขวบ ในปี พ.ศ. 2548 หลังจากเกิดเหตุการณ์สึนามิถล่มเมื่อปลายปี พ.ศ. 2547 ธัญชนกเริ่มเข้าสู่วงการบันเทิง เมื่อเพื่อนสนิทของมารดาซึ่งรู้จักกับจันทร์จิรา จูแจ้ง ได้ชักชวนธัญชนกให้เข้ามาคัดเลือกเป็นนักแสดง ผลงานชิ้นแรกของเธอ คือ การเป็นนางแบบให้นิตยสารต่าง ๆ ต่อมาจึงแสดงภาพยนตร์โฆษณา ก่อนที่จะแสดงละครโทรทัศน์อย่างเต็มตัวเมื่อผ่านการคัดเลือกจากสมจริง ศรีสุภาพ
ปัจจุบัน ธัญชนกเป็นนักแสดงในสังกัดสถานีวิทยุโทรทัศน์ไทยทีวีสีช่อง 3 และมีผลงานละครโทรทัศน์เรื่องแรกคือ "หนุ่มบ้านไร่กับหวานใจไฮโซ" รับบทเป็น น้อยหน่า และต่อมาได้เป็นนางเอกเต็มตัวครั้งแรก แสดงนำคู่กับ สน - ยุกต์ ส่งไพศาล ในเรื่อง "แค้นเสน่หา" 
ปัจจุบันถูกแฟนหนุ่มนักธุรกิจ โน้ต วิเศษ รังษีสิงห์พิพัฒน์ น้องชายของ น็อต วิศรุต รังษีสิงห์พิพัฒน์ สามีของนางเอก ชมพู่ อารยา เอ ฮาร์เก็ต ขอแต่งงาน เมื่อวันที่ 2 มิถุนายน พ.ศ. 2565 
ในวันที่ 20 ธันวาคม พ.ศ. 2565 แพทริเซีย กับ โน้ต วิเศษ รังษีสิงห์พิพัฒน์ ได้เข้าพิธีหมั้นแบบไทย และ พิธียกนํ้าชาแบบจีน ในช่วงเช้า ณ โรงแรมคาร์ลตัน บางกอก สุขุมวิท และ จะจัดพิธีฉลองมงคลสมรสในวันที่ 22 ธันวาคม พ.ศ. 2565 ที่โรงแรมCapella Bangkok 
ในวันที่ 16 มิถุนายน พ.ศ. 2566 ได้ให้กำเนิดบุตรคนแรกเป็นบุตรสาวชื่อ เอลิเซีย รังษีสิงห์พิพัฒน์ ชื่อเล่น เอลิเซีย
ในวันที่ 23 มกราคม พ.ศ. 2568 ได้ให้กำเนิดบุตรคนที่สองเป็นบุตรชายชื่อ แพทริค รังษีสิงห์พิพัฒน์ ชื่อเล่น แพทริค
การศึกษา.
โดยตอนที่เธออายุเพียงแค่ 16 ปี เธอสามารถสอบเข้ามหาวิทยาลัย ติดคณะดังจาก 3 มหาวิทยาลัย ทั้งจุฬาลงกรณ์มหาวิทยาลัย, มหาวิทยาลัยธรรมศาสตร์, และมหาวิทยาลัยมหิดล
ชุดรับแขก (อัลบั้ม)

ชุดรับแขก เป็นสตูดิโออัลบั้มเพลงลำดับที่ 12 ของธงไชย แมคอินไตย์ โดยค่ายจีเอ็มเอ็ม แกรมมี่ ออกจำหน่ายเมื่อวันที่ 5 พฤศจิกายน พ.ศ. 2545 อัลบั้มที่มียอดจำหน่าย "รวมเทป ซีดีเพลง" สูงสุดของประเทศไทย โดยมียอดจำหน่ายเกิน 5 ล้านชุด และถูกจัดให้เป็นอันดับ 1 อัลบั้มที่ขายดีที่สุดตลอดกาลของ จีเอ็มเอ็ม แกรมมี่ และสูงที่สุดของประเทศไทย และเป็นอัลบั้มที่มียอดจำหน่ายเกิน 1 ล้านตลับเร็วที่สุด ภายในระยะเวลา 3 สัปดาห์ นอกจากนั้นยังมียอดจำหน่ายรวมทุกฟอร์แมต มากกว่า 8 ล้านชุด (รวมยอดจำหน่ายเทป ซีดี วีซีดี และดีวีดี) เป็นผลงานเพลงที่ทรงอิทธิพลที่สุดของวงการเพลงไทย ซึ่งวีซีดีคาราโอเกะของอัลบั้มดังกล่าวขายดีที่สุดของแกรมมี่ เป็นต้น
จากความสำเร็จของอัลบั้ม ชุดรับแขก เขามีอัลบั้มพิเศษอัลบั้ม แฟนจ๋า...สนิทกันแล้วจ๊ะ ซึ่งมียอดจำหน่ายเกิน 8 แสนตลับ เป็นหนึ่งในอัลบั้มพิเศษที่ขายดีที่สุดตลอดกาลของแกรมมี่ ลำดับ 9 โดยมีเพลงเด่น เพลง "ขันหมากระทึกใจ" เป็นเพลงพิเศษที่ใส่ความเป็นไทยในเนื้อเพลง และเพลงเก่าที่นำมาทำเวอร์ชันใหม่ อาทิ หนุ่มสุพรรณ ,ซ่อมได้(Remix),หนูไม่รู้ก็ลองซิจ๊ะ, What's up ,พูดด้วยก็ไม่พูดด้วย,รักกันมั้ย และ ปีใหม่ไทย 
ผลสืบเนื่องจากอัลบั้มชุดรับแขก และอัลบั้มพิเศษ เขามีคอนเสิร์ตเปิดอัลบั้ม ฟ.แฟน ฟ.แฟน ฟันแฟร์ และทัวร์คอนเสิร์ต 9 จังหวัด
ความสำเร็จ.
อัลบั้ม ชุดรับแขก
อัลบั้มพิเศษ แฟนจ๋า...สนิทกันแล้วจ้ะ
อาสาสนุก

อาสาสนุก เป็นอัลบั้มเพลงลำดับที่ 16 ของธงไชย แมคอินไตย์ ซูเปอร์สตาร์ชาวไทย โดยค่ายจีเอ็มเอ็ม แกรมมี่ ออกจำหน่ายเมื่อวันที่ 23 ธันวาคม พ.ศ. 2553 เป็นอัลบั้มที่มียอดดาวโหลดเพลงในอัลบั้ม และมียอดจำหน่ายสูงสุด ในปี 2554 และเป็น 1 ใน 50 อัลบั้มขายดีที่สุดของแกรมมี่ในยุคดิจิตอล 2007-2017 หากนับยุค 2010 - 2017 อัลบั้มอาสาสนุกเป็นอัลบั้มที่มียอดจำหน่ายสูงสุดของยุค นอกจากนั้นเขามีคอนเสิร์ตใหญ่จัดการแสดงที่ อิมแพ็ค อารีน่า เมืองทองธานี ในชื่อคอนเสิร์ต เบิร์ดอาสาสนุก และเบิร์ดอาสาสนุกอังกอร์พลัส รวม 8 รอบ
ไอซ์เบรคเกอร์ส

ไอซ์เบรคเกอร์ส  เป็นทีมฮอกกี้น้ำแข็งที่ก่อตั้งขึ้นใน ค.ศ. 2002 โดยปีเตอร์ โฟสเบิร์ก, มาร์คัส แนสลูนด์ และคณะ โดยวัตถุประสงค์ของพวกเขาคือการหาเงินเพิ่มสำหรับมูลนิธิที่มอบทุนการศึกษาให้แก่เด็กที่มีความผิดปกติทางร่างกาย, พิการ หรือด้อยโอกาสในด้านอื่น พวกเขามิได้ทำการหาเงินโดยการเล่นฮอกกี้น้ำแข็งในเกมการกุศลเพียงอย่างเดียวเท่านั้น หากแต่ยังรวมถึงการเข้าร่วมการจัดประมูล ตลอดจนเข้าแข่งขันในรายการกอล์ฟที่มีชื่อเสียง
ภายในทีมจะประกอบด้วยผู้เล่นชาวสวีเดนในเอ็นเอชแอล ซึ่งส่วนใหญ่เคยเป็นผู้เล่นที่เคยเล่นให้ครั้งหนึ่ง หรืออาจเป็นสมาชิกอื่นจากทีมโมโด
นิษฐา คูหาเปรมกิจ

นิษฐา คูหาเปรมกิจ (สกุลเดิม: จิรยั่งยืน; เกิด 21 กันยายน พ.ศ. 2533) ชื่อเล่น มิว เป็นนักแสดงและยูทูปเบอร์ชาวไทย เข้าสู่วงการบันเทิงด้วยการแสดงภาพยนตร์โฆษณาเป็นนางเอกมิวสิกวิดีโอและถ่ายแบบนิตยสารต่าง ๆ มีผลงานละครโทรทัศน์เรื่องแรกคือละครซีรีส์ชุด "สุภาพบุรุษจุฑาเทพ" ตอน "คุณชายปวรรุจ" โดยรับบท "หม่อมเจ้าหญิงวรรณรสา อรุณรัศมิ์" หรือ หญิงแต้ว/รสา มีชื่อเสียงโด่งดังจากการรับบท "หนูนา" จากละครเรื่อง "ตามรักคืนใจ" บทบาท "หม่อมเจ้าหญิงอุรวศี" จากละครเรื่อง เพชรกลางไฟ และบทบาท "นุ้ย" จากภาพยนตร์เรื่อง "แฟนเดย์..แฟนกันแค่วันเดียว"
ปัจจุบันสมรสกับธราภุช คูหาเปรมกิจ ทายาทธุรกิจค้าส่งทองคำแท่งรายใหญ่ แบรนด์ GCAP GOLD เจ้าของอาณาจักรค้าส่งทองคำ ผู้ผลิตทองคำรายใหญ่ โรงงานหลอมทองคำที่ใหญ่ที่สุดในภูมิภาคเอเซียในชื่อบริษัท Gold Field Refinery Co.,Ltd, ห้างทองจิ้นไถ่เฮง และ บริษัทหลักทรัพย์ Globlex Securities
ประวัติ.
นิษฐา จิรยั่งยืน ชื่อเล่น มิว เกิดวันที่ 21 กันยายน พ.ศ. 2533 ที่กรุงเทพมหานคร เป็นบุตรสาวคนโตของสุเมธ จิรยั่งยืน กับ อังคณา จิรยั่งยืน มีพี่น้องทั้งหมด 2 คน นิษฐาเป็นบุตรคนแรกมีน้องสาวหนึ่งคน เริ่มเข้าเรียนที่ โรงเรียนพระหฤทัยพัฒนเวศม์ และสำเร็จชั้นมัธยมศึกษาจาก โรงเรียนเซนต์โยเซฟคอนเวนต์ และสมัยมัธยมต้นได้ไปเรียนด้านภาษาอังกฤษ ที่ ประเทศนิวซีแลนด์ นิษฐาได้เข้าศึกษาในระดับปริญญาตรีที่ คณะศิลปกรรมศาสตร์ เอกการออกแบบแฟชั่น มหาวิทยาลัยศรีนครินทรวิโรฒ ด้วยเกียรตินิยมอันดับ 2 สำเร็จการศึกษาในปีการศึกษา 2555 เข้ารับพระราชทานปริญญาบัตร วันที่ 12 ธันวาคม พ.ศ. 2556
เริ่มแรกนิษฐาได้แสดงภาพยนตร์โฆษณา แจ้งเกิดจากโฆษณา SUNSILK แสดงร่วมกับเขมนิจ จามิกรณ์ และมีผลงานโฆษณาอีกหลายชิ้น เช่น โฆษณา AIS, Cute Press รวมถึงเป็นนางเอกมิวสิควิดีโอ เช่น เพลงคนคั่นเวลา ของแบล็ควานิลลา, เพลงคิดถึงคนที่ไม่เคยเจอ ของตูมตาม The Star, เพลงโลกใบใหม่ไม่มีเธอ ของพัดชา อเนกอายุวัฒน์, เพลงแฟน ของลิปตา และเพลงอยู่ตรงนี้นานกว่านี้ ของวงเก็ตสึโนวา
ต่อมาก้าวเข้ามาเป็นนักแสดงในสังกัดของช่อง 3 ผลงานด้านการแสดงเรื่องแรกที่ทำให้เป็นที่รู้จักคือเรื่อง คุณชายปวรรุจ ประกบคู่กับ ธนวรรธน์ วรรธนะภูติ จนกลายเป็นคู่จิ้นต่อเนื่องกับละครรักออกฤทธิ์ และจากนั้นก็มีผลงานละครอย่างต่อเนื่อง นอกจากนี้ยังมีผลงานภาพยนตร์เรื่องแรกคือ หนังดังสุดสัปดาห์ ตอน รักอันตราย ผลงานการกำกับหนังเรื่องแรกของอเล็กซ์ เรนเดลล์ ออกอากาศในปี พ.ศ. 2555 แต่ภาพยนตร์ที่ทำให้นิษฐามีชื่อเสียงโด่งดังจนกลายเป็นขวัญใจของชายหนุ่มทั่วประเทศ คือ "แฟนเดย์..แฟนกันแค่วันเดียว" โดยค่ายจีดีเอช ห้าห้าเก้า 
ด้านชีวิตส่วนตัว มิว นิษฐา จิรยั่งยืน ได้สมรสกับ เซนต์ ธราภุช คูหาเปรมกิจ เมื่อวันที่ 20 ธันวาคม พ.ศ. 2562
ได้รับพระเมตตา ใน สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงพระกรุณาโปรดเกล้าฯ ประกอบพิธีสมรสพระราชทาน ณ วังศุโขทัย วันที่ 10 ธันวาคม 2562 
ปัจจุบันมีบุตร-ธิดาด้วยกัน 2 คน คนแรกเป็นบุตรสาว ชื่อเล่น มาริน คนที่ 2 เป็นบุตรชาย ชื่อเล่น มาคิน
ผลงาน.
พิธีกร.
ออนไลน์
ภาษาเมอลาเนา

ภาษาเมอลาเนากลาง (Central Melanau) หรือภาษาเมอลาเนา เป็นภาษาตระกูลออสโตรนีเซียนที่มีผู้พูดในบริเวณชายฝั่งของสามเหลี่ยมปากแม่น้ำราจังทางตะวันตกเฉียงเหนือของเกาะบอร์เนียว รัฐซาราวัก ประเทศมาเลเซีย และประเทศบรูไน ภาษานี้มีภาษาย่อยหลายภาษา เช่น: มูกะฮ์-โอยา, Balingian, Bruit, ดาลัต, ลาวัซ, อีกัน, ซารีเกอี, เซอกาฮัน, เปรอฮัน, เซอกาลัง และซีเติง
กันต์ดนย์ อะคาซาน

กันต์ดนย์ อะคาซาน (เกิด 7 ธันวาคม พ.ศ. 2533) ชื่อเล่น แฟร์ เป็นนักแสดงลูกครึ่งไทย-โมร็อกโก มีผลงานการแสดงละครเรื่องแรก "เมียไม่ใช่เมีย" ออกอากาศทางช่อง 5 รับบทเป็น หมอสกนธ์ ต่อมาเขาหมดสัญญากับสังกัดเอ็กแซ็กท์จึงผันตัวเป็นนักแสดงอิสระ จนในปี 2558 เขาเซ็นสัญญาเป็นนักแสดงในสังกัดของช่อง 3 และรับบทเป็นพระเอกครั้งแรกในละครเรื่อง "ปะการังสีดำ"
ประวัติ.
กันต์ดนย์ อะคาซาน เกิดที่ประเทศอังกฤษ บิดาเป็นชาวโมร็อกโก ส่วนมารดาเป็นชาวไทยชื่อดารุณี อะคาซาน เมื่ออายุได้ 11 ปี เขาย้ายจากอังกฤษไปอยู่ที่สหรัฐอเมริกา ในรัฐฟลอริดา เพราะได้รับทุนเกี่ยวกับเรื่องเทนนิส เขาจบการศึกษาที่โรงเรียนสอนเทนนิสบอลเลทเทอรี และเคยเข้าร่วมการแข่งขันรุ่นอายุไม่เกิน 13 และ 15 ปี จนสามารถติดท็อป 5 ของประเทศอังกฤษได้ 
พออายุได้ 17 ปี เขาตัดสินใจไปเรียนต่อที่สหรัฐอเมริกา โดยได้มีโอกาสรับทุนในโควต้านักกีฬาจากมหาวิทยาลัยแคลิฟอร์เนีย เบิร์กลีย์ และ มหาวิทยาลัยนอร์ทเวสเทิร์น โดยวางเป้าหมายจะศึกษาต่อในคณะแพทยศาสตร์หรือจิตวิทยา แต่ระหว่างนั้นเขาได้เจอกับนักเทนนิสทีมชาติไทย ดนัย อุดมโชค ที่ได้ชักชวนเขาไปฝึกซ้อมเพื่อเป็นนักเทนนิสมืออาชีพ
กันต์ดนย์จึงกลับมาประเทศไทย มาศึกษาต่อในระดับอุดมศึกษาที่คณะเศรษฐศาสตร์ วิทยาลัยนานาชาติ มหาวิทยาลัยมหิดล เพื่อเข้าร่วมทีมชาติและเป็นนักเทนนิสมืออาชีพตามที่ใฝ่ฝัน แต่เขาเปลี่ยนใจอย่างกะทันหันอยากจะลองเข้าสู่วงการบันเทิง โดยมีผลงานครั้งแรกเป็นการเล่นมิวสิกวีดีโอ เพลง ตุ๊กตาบลายธ์ ของพรรณวรท ด้วยเศียรเกล้า ในปี 2553 และแสดงละครเรื่องแรก "เมียไม่ใช่เมีย" อากาศทางช่อง 5 ในปี 2554
หลังจากนั้นเขาจึงลองไปแคสติ้งที่เอ็กแซ็กท์และช่อง 3 จนได้เซ็นสัญญาเป็นดาราในสังกัดของเอ็กแซ็กท์ และแสดงละครเรื่อง "ดอกโศก" ในบท เอ็ดดี และ "เจ้าแม่จำเป็น" ในบทของจักกาย
หลังจากหมดสัญญากับค่ายเอ็กแซ็กท์เขาผันตัวเป็นนักแสดงอิสระ และมีผลงานละครหลายเรื่อง เช่น "หนึ่งในทรวง", "คุณชายรักเร่" เป็นต้น และเริ่มมีชื่อเสียงจากบท โยธา สิทธิ์พิทักษ์ ในละครเรื่อง "หัวใจมีเงา" จนในปี 2558 เขาเซ็นสัญญากับทางช่อง 3 และรับบทเป็นพระเอกครั้งแรกในละครเรื่อง "ปะการังสีดำ"
รายชื่อตอนในสาวเรียวกังหัวใจเกินร้อย

"สาวเรียวกังหัวใจเกินร้อย"  เป็นอนิเมะโทรทัศน์ซึ่งบริษัทพีเอเวิกส์ (P.A. Works) ผลิตออกฉายทางโทรทัศน์ญี่ปุ่นในเดือนเมษายนถึงเดือนกันยายน 2554 ต่อมา บริษัทโพนีแคนยอน (Pony Canyon) จึงเผยแพร่เป็นดีวีดีและบลูเรย์เป็นชุด ๆ ชุดแรกจำหน่ายตั้งแต่วันที่ 20 กรกฎาคม 2554 ชุดสุดท้าย คือ ชุดที่หก จำหน่ายตั้งแต่วันที่ 16 พฤศจิกายน ปีเดียวกันนั้น
เนื้อหาว่าด้วยหญิงสาวคนซึ่งถูกมารดาส่งไปอยู่กับยายผู้เป็นเจ้าสำนักโรงแรมและบ่อน้ำร้อนเก่าแก่ โดยต้องทำงานเป็นบริกรในโรงแรมนั้นแลกที่อยู่ที่กิน กับทั้งต้องประเชิญและฟันฝ่าความกดดันตลอดจนอุปสรรคนานัปการเพื่อให้ได้รับการยอมรับจากคนรอบข้างและไปสู่อนาคตที่ดีกว่าดังมุ่งหวัง อนิเมะนี้ชี้ปัญหาหลายประการทางสังคม โดยเฉพาะปัญหาในวงครอบครัวและการทำงานที่นับวันผู้เยาว์จำต้องแบกรับมากขึ้นเนื่องจากการกระทำของผู้ใหญ่ โดยนำเสนอผ่านเนื้อเรื่องแนวตลก นาฏกรรม และวีรคติ เมื่อเผยแพร่แล้วก็ได้รับความนิยมเป็นอันมาก ทั้งเป็นโอกาสให้ฝ่ายบ้านเมืองญี่ปุ่นสร้างรายได้ทางการท่องเที่ยวด้วย
อนิเมะนี้ประกอบด้วยตอนทั้งสิ้นยี่สิบหกตอน สิบสามตอนแรกใช้เพลงเปิดชื่อ "ฮะนะโนะอิโระ" (Hana no Iro) วงนะโนะ.ริเปะ (nano.RIPE) ร้อง และใช้เพลงปิดชื่อ "เฮซี" (Hazy) วงสเฟียร์ (Sphere) ร้อง ครั้นตอนที่สิบสี่สืบไปใช้เพลงเปิดชื่อ "โอะโมะกะเงะวาร์ป" (Omokage Wāpu) วงนะโนะ.ริเปะร้อง และใช้เพลงปิดชื่อ "ฮะนะซะกุอิโระฮะ" วงแคล็มบน (Clammbon) ร้อง
เอเอฟซีคัพ 2012

เอเอฟซีคัพ 2012 เป็นการแข่งขันถ้วยฟุตบอลในถ้วยระดับรองจาก เอเอฟซีแชมเปียนส์ลีก ของสโมสรในเอเชีย โดยมี สมาพันธ์ฟุตบอลเอเชีย (เอเอฟซี) เป็นผู้ควบคุมการแข่งขัน โดยเริ่มแข่งขันตั้งแต่วันที่ 18 กุมภาพันธ์ ถึง วันที่ 3 พฤศจิกายน พ.ศ. 2555 โดยในครั้งนี้ตัวแทนสโมสรฟุตบอลจาก ประเทศไทย คือ สโมสรฟุตบอลชลบุรี เป็นตัวแทนในการแข่งขันฟุตบอลถ้วยรายการนี้
ทีมที่เข้าร่วมการแข่งขัน.
ในขั้นแรกนี้มีทีมที่ได้รับการยืนยันจากเอเอฟซีทั้งสิ้น 30 ทีม และนอกจากนี้ยังรวมไปถึงทีมที่ตกมาจากรอบคัดเลือกของเอเอฟซีแชมเปียนส์ลีก 2554 อีก 4 ทีม
การแข่งขันรอบน็อกเอาท์.
รอบชิงชนะเลิศ.
The final of the 2012 AFC Cup will be hosted by one of the finalists, decided by a draw.
คิมอิลซ็องชังกุนอึยโนแร

"คิมอิลซ็องชังกุนโนอึยแร" (เกาหลี: ; แปล บทเพลงนายพลคิม อิล-ซ็อง) เป็นเพลงเดินขบวนของเกาหลีเหนือที่แต่งโดยคิม ว็อน-กยุนเมื่อ ค.ศ. 1946 ในฐานะส่วนหนึ่งของลัทธิบูชาบุคคลที่ดำเนินอยู่ เพลงนี้ยกย่องสรรเสริญคิม อิล-ซ็อง "ประธานาธิบดีตลอดกาล" ของเกาหลีเหนือ ซึ่งถึงแก่อสัญกรรมใน ค.ศ. 1994 และยังคงมีการเปิดเล่นอย่างแพร่หลายในประเทศ ถือได้ว่าเป็นเพลงชาติโดยพฤตินัยของเกาหลีเหนือ
เพลงนี้เป็นเพลงเดินขบวนจังหวะสี่เหลี่ยม มีท่อนคู่สองห้องในรูปแบบ A-B-A โดยมีจังหวะประจุด เครื่องดนตรีประเภทเครื่องกระทบและเครื่องทองเหลืองมีจุดประสงค์เพื่อเสริมสร้างโทนปฏิวัติของเพลง
เพลงนี้ ซึ่งแต่งขึ้นใน ค.ศ. 1946 ถือเป็นงานศิลปะที่เก่าแก่ที่สุดที่กล่าวถึงคิม อิล-ซ็อง และด้วยเหตุนี้จึงกล่าวได้ว่าเป็นการเริ่มต้นของลัทธิบูชาบุคคลของเขา
ในช่วงต้นทศวรรษ 1980 คิม จ็อง-อิลเริ่มส่งเสริมเพลงนี้และนับตั้งแต่นั้นมาเพลงนี้ได้เข้ามาแทนที่ "แอกกุกกา" ซึ่งเป็นเพลงชาติ ในฐานะเพลงที่สำคัญที่สุดและเป็นเพลงชาติโดยพฤตินัยที่ใช้บรรเลงในการชุมนุมสาธารณะในประเทศ ชาวเกาหลีเหนือโดยทั่วไปจะจำเนื้อเพลงได้ขึ้นใจ แม้สิ่งนี้ดูเหมือนจะเปลี่ยนแปลงไปภายใต้การปกครองของคิม จ็อง-อึน หลานชายของเขา
ท่อนเพลงสองห้องแรกถูกใช้เป็นสัญญาณเริ่มต้นรายการทางวิทยุและโทรทัศน์ของเกาหลีเหนือ ตามแหล่งข่าวของเกาหลีเหนือ ดาวเทียมของพวกเขา ควังมย็องซ็อง-1 ซึ่งปล่อยใน ค.ศ. 1998 และควังมย็องซ็อง-2 ซึ่งคาดว่าปล่อยในการทดสอบเมื่อ 5 เมษายน ค.ศ. 2009 กำลังออกอากาศเพลงนี้พร้อมกับข้อมูลอื่น ๆ
ด้วยการเลียนแบบธรรมเนียมทางพุทธศาสนาในการแกะสลักพระสูตร เนื้อเพลงของมันถูกสลักลงบนหิน เช่นเดียวกับที่ประตูชัยเปียงยาง
เพลงนี้ถูกเปิดโดยสถานีโทรทัศน์แห่งชาติเกาหลีเหนือและสถานีวิทยุเสียงเกาหลีในช่วงเริ่มต้นการออกอากาศในแต่ละวัน
โธมัส ดอสเซวี

โธมัส ดอสเซวี เกิดเมื่อวันที่ 6 มีนาคม ค.ศ. 1979 เป็นนักฟุตบอลทีมชาติ โตโก ที่เกิดในฝรั่งเศส เขาเคยเล่นในลีกฟุตบอลของ ฝรั่งเศส ทั้งในลีกเอิง และลีกเดอซ์ มาหลายสโมสร ก่อนจะย้ายไปเล่นในอังกฤษ กับ สวินดอน ทาวน์ ในลีกทู กระทั่งในปี พ.ศ. 2555 วิทยา เลาหกุล ได้ซื้อตัวมาอยู่กับ สโมสรฟุตบอลชลบุรี ใน ไทยพรีเมียร์ลีก
ดอสเซวี เล่นได้ 2 ตำแหน่งคือ กองหน้า และ ปีกขวา
มาร์ติน ลูเทอร์ คิง (แก้ความกำกวม)

มาร์ติน ลูเทอร์ คิง  อาจหมายถึง
มาร์ติน ลูเทอร์ คิง จูเนียร์ (ค.ศ. 1929 – 1968) เป็นบาทหลวงและนักสิทธิมนุษยชน
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
บริษัทรถไฟญี่ปุ่นตอนกลาง

บริษัทรถไฟญี่ปุ่นตอนกลาง   เป็นหนึ่งในบริษัทในกลุ่มบริษัทรถไฟญี่ปุ่น (JR Group) โดยมักใช้ชื่อเรียกอย่างย่อว่า JR ตอนกลาง  ดำเนินการให้บริการรถไฟในภูมิภาคชูบุ (นะโงะยะ)
ในปี พ.ศ. 2552 JR ตอนกลางมีผู้ใช้บริการรถไฟความเร็วสูงกว่า 138 ล้านคน มากกว่าสายการบินที่ใหญ่ที่สุดของโลก ในขณะที่ทั้งประเทศญี่ปุ่นมีผู้ใช้บริการรถไฟความเร็วสูงทั้งสิ้น 289 ล้านคน